Vi (familie med to små barn) bodde fire dager her i påsken. I forkant av reisen hadde vi god kommunikasjon med Marie og fikk blant annet tips om hva vi kunne gjøre i København med små barn. Da vi kom frem ble vi tatt godt imot av Marie og familien, som viste oss rundt i huset.

Selve huset er et helt fantastisk sted, både smakfullt og sjarmerende innredet. Som interiørinteressert ble jeg nærmest litt forelsket og hadde hodet fullt av ideer og inspirasjon da jeg kom hjem. I tillegg til danske designklassikere, er huset fullt av spennende kunst malt av Maries mann. For barna var det supert å kunne låne leker og bøker som fantes i huset.

Beliggenheten passet oss veldig bra - stille og rolig i en kolonihage, med sjarmerende hus og små hager rundt. Samtidig var det bare noen få minutter å gå til et stort kjøpesenter og til metroen, som bragte oss raskt til København sentrum. Siste dagen fikk vi en hyggelig melding fra Marie, med spørsmål om alt hadde fungert som det skulle.

Alt i alt; et opphold her kan virkelig anbefales - vi kommer gjerne tilbake!